શીર્ષક: ક્યાંથી આવ્યો હતો કોરોના વાઇરસ? વિશ્વ આરોગ્ય સંગઠને નવા રિપોર્ટમાં આપ્યો જવાબ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ડબ્લ્યૂએચઓની એક ટીમ વાઇરસની ઉત્પત્તિની તપાસ માટે ચીન ગઈ હતી. આ તપાસ ટીમના રિપોર્ટમાં કોરોના મહામારી મામલે કેટલીક મહત્ત્વપૂર્ણ જાણકારીઓ આપવામાં આવી છે.

સંસ્થાના ડિરેક્ટર ડૉ. ટેડ્રોસ એડહાનોમ ગેબ્રેયેસુસને કહ્યું, "આ રિપોર્ટ એક ઘણી સારી શરૂઆત છે પરંતુ આ અંત નથી. અમને હજુ સુધી વાઇરસના સ્રોતની નક્કર જાણકારી નથી મળી."

ચીનનાં 17 નિષ્ણાતો અને 17 આંતરરાષ્ટ્રીય નિષ્ણાતોનાં સમૂહની તપાસ બાદ આ દસ્તાવેજ (રિપોર્ટ) તૈયાર કરાયો છે.

આ તપાસ ટીમ જાન્યુઆરીના અંતમાં ચીન પહોંચી હતી જ્યાં 14 દિવસ સુધી તેમણે હૉસ્પિટલો, બજારો અને પ્રયોગશાળાઓની મુલાકાત લીધી હતી.

તેમણે સત્તાવાર ડેટા એકત્ર કર્યો, અન્ય દેશોના અભ્યાસોની સમીક્ષા કરી અને દક્ષિણ ચીનના બજારોમાં પુરવઠો પૂરો પાડતા ખેતરોમાંથી લેવાલેયાં નમૂનાઓનું વિશ્લેષણ પણ કર્યું.

જોકે આ તપાસ સ્થાનિક વહીવટીતંત્રની કડક નિગરાનીમાં કરવામાં આવી હતી અને શરૂઆતમાં તેનો વિરોધ પણ કરાયો હતો.

વાઇરસની ઉત્પત્તિને લઈને ચાર નિષ્કર્ષ

120 પાનાંના રિપોર્ટમાં વાઇરસની ઉત્પત્તિ અને તેના મનુષ્યોમાં ફેલાવવાના સંબંધમાં ચાર સંભાવનાઓ વ્યક્ત કરવામાં આવી છે.

પુરાવાઓને આધારે નિષ્ણાતોએ ચાર નિષ્કર્ષ કાઢ્યા છે.

1.વાઇરસ પશુમાંથી મનુષ્યમાં પહોંચ્યો હોવાની સંભાવના

રિપોર્ટ અનુસાર એ વાતના નક્કર પુરાવા છે કે મનુષ્યો સુધી પહોંચેલા કેટલાંક કોરોના વાઇરસોની ઉત્પત્તિ જીવ-જંતુઓમાંથી થઈ છે.

દસ્તાવેજ અનુસાર મનુષ્યોમાં આ વાઇરસ જીવ-જંતુઓથી પહોંચ્યો છે જે ચામાચીડીયું હોઈ શકે છે. તે એવા જીવ-જંતુમાં સામેલ છે જેમાં કેટલાય વાઇરસ હોઈ શકે છે જે મનુષ્યોમાં ફેલાઈ શકે છે.

રિપોર્ટમાં એ વાતની સંભાવના પણ વ્યક્ત કરવામાં આવી છે કે પૅંગોલિન અથવા મિંક પણ એ જીવ-જંતુ હોઈ શકે છે, જેણે માણસોને સંક્રમિત કર્યાં હોય.

2.જાનવરોથી મનુષ્યોમાં સંક્રમણ ફેલાયું એની વચ્ચે એક અન્ય જીવ-જંતુ હોવાની શક્યતા

આ સંભાવના કહે છે કે જે જીવજંતુને પહેલીવાર કોરોના થયો હોય, તેણે મનુષ્ય પહેલાં કોઈ અન્ય જાનવરને સંક્રમિત કર્યું હશે. પછી એ સંક્રમિત જાનવરમાંથી મનુષ્યમાં વાઇરસ આવ્યો.

આ એ તથ્ય પર આધારિત છે કે ચામાચીડિયામાં મળેલા સાર્સ-કોવિડ-2 સંબંધિત કેટલાક વાઇરસોમાં તફાવત છે, જે દર્શાવે છે કે આ વચ્ચેની કોઈ કડી ગાયબ છે.

આ ગાયબ કડી એક જાનવર હોઈ શકે છે, જે પહેલી વખત સંક્રમિત થયેલા જાનવર અને મનુષ્ય બંનેના સંપર્કમાં આવ્યું હોય.

દસ્તાવેજમાં ઉલ્લેખ કર્યો છે કે સાર્સ-કોવિડ-2 માટે...